Sigismund III Vasa
<s>Sigismund III Vasa poljski: Zygmunt III Waza (Gripsholm, 20. jun 1566. - Varšava, 30. april 1632.), bio je 
poljski kralj od 1587. do 1632 i švedski kralj od 1592. do 1599.</s>

<s>Sigismund je za svoje vladavine želio postići trajni savez između Poljske i Švedske, ali je umjesto toga stvorio vrlo antagonističku atmosferu između te dvije zemlje, koja je rezultirala ratovima koji su se protegli do 1660.</s>

<s>Biografija</s>

<s>Sigismund je bio najstariji sin kralja Johana III i Katerine Jagelović, kćeri Sigismunda I. Po ocu je dakle pripadao švedskoj Dinastiji Vasa, a preko majke koja ga je odgojila u katoličkom duhu pripadao je poljskim Jagelovićima.</s>

<s>Za poljskog kralja izabran je u augustu 1587., naslijedivši na tronu svoga strica Stefana Batorya, ali je da bi to postao morao pristati na smanjenje svojih ovlasti na račun tadašnjeg Sejma (on je tad bio Dieta).</s>

<s>Nakon tog se  1592. oženio sa austrijskom nadvojvotkinjom Annom, a nakon očeve smrti iste godine, dobio je odobrenje Sejma da prihvati i švedski tron.</s><s>Za švedskog monarha je okrunjen 1594., ali tek nakon što je obećao da će podržati široko rasprostranjeni luteranizam.</s>

<s>Napuštajući svog suviše paternalistički nastrojenog ujaka Karla (kasniji kralj Karl IX) koji je tad vladao Švedskom kao regent, Sigismund se vratio u Poljsku u julu 1594.</s><s>U međuvremenu je Karl, podigao bunu protiv njega, pa se Sigismund vratio u Švedsku sa vojskom, i pobijedio Karla u Bitci kod Stangebroa - 1598., a nakon tog ga i svrgnuo s trona 1599.</s><s>Nakon tog je Sigismundova vanjska politika bila usmjerena na to da povrati pravo na švedski tron, zbog tog su Poljska i Švedska povremeno ratovale počevši od 1600.</s><s>Sigismund je također pokušao održavati savezništvo sa austrijskim habsburgovcima.</s><s>Kad mu je umrla prva žena 
nadvojvotkinja Anna - 1598., oženio je njenu sestru Constanzu 1605.</s>

<s>Na unutrašnem poljskom planu, uspio je naljutiti svoje protivnike, svojim zahtjevom da se uvede pravilo većinskog odlučavanja u Sejmu, 
umjesto dotadašnjeg pravila da se zakonske promjene moraju usvojiti jednoglasno.</s><s>Zbog tog je u Poljskoj izbio građanski rat koji je trajao od 1606. do 1608.</s>

<s>Izvori</s>

<s>Vanjske veze</s>

<s>Sigismund III Vasa na portalu Encyclopædia Britannica</s>

<s>Švedski vladari</s>

